Simon Terodde

Simon Terodde (sündinud 2. märtsil 1988 Bocholtis) on Saksamaa jalgpallur, kes mängib ründajana Saksamaa kõrgliigaklubis FC Schalke 04

Ta on kogu klubikarjääri mänginud Saksamaal. Ta alustas klubikarjääri MSV Duisburgis, mille koosseisus debüteeris Saksamaa esiliigas hooajal 2008–09.

Terodde on Saksamaa esiliiga 2. Bundesliga läbi aegade suurim väravakütt 172 väravaga. Saksamaa esiliigas on ta olnud suurim väravakütt neljal korral: hooajal 2015–16 VfL Bochumis mängides (25 väravat), hooajal 2016–17 VfB Stuttgardis mängides (25 väravat), hooajal 2018–19 1. FC Kölnis mängides (29 väravat) ja hooajal 2021–22 Schalkes mängides (30 väraat). Saksamaa kõrgliigas on ta mänginud neljal hooajal, kuid ei ole seal olnud nii edukas kui esiliigas. Tema edukaim hooaeg Saksamaa kõrgliigas on olnud 2017–18, mil ta lõi kaks väravat VfB Stuttgarti särgis ja viis väravat 1. FC Kölni särgis.

Hooajal 2020–2021 mängis ta Saksamaa esiliigas Hamburger SV-i meeskonnas ning tegi taas silmapaistva hooaja, kui lõi 24 väravat, millega oli liigas paremuselt teine väravakütt, kuid ei suutnud klubi tagasi Saksamaa kõrgliigasse aidata. 2021. aasta mais siirdus ta Schalkesse, kelle aitas esiliiga võiduga tagasi Saksama kõrgliigasse pääseda (enne seda oli ta Saksamaa esiliiga võitnud 2017. aastal Stuttgardiga ja 2019. aastal Kölniga).

Saksamaa jalgpallurid
1. FC Kölni jalgpallurid
1. FC Union Berlini mängijad
VfL Bochumi jalgpallurid
VfB Stuttgardi mängijad
Hamburger SV mängijad
FC Schalke 04 mängijad
Bundesliga mängijad
Sündinud 1988